google/wiki40b huggingface dataset:
Sekolah Kebangsaan Perempuan Methodist, Pahang

Sejarah

Sekolah Perempuan Methodist (MGS) telah diasaskan oleh Puan Edna Lee, isteri seorang Bishop pada 6 September 1947. Guru Besar pertamanya ialah Puan Muriel Stoner. Sekolah ini terdiri daripada 3 buah bilik darjah sahaja pada ketika itu.
Pada tahun 1949 sebuah lagi bilik darjah dibina. Memandangkan ramai penduduk di Daerah Raub menghantar anak-anak mereka ke MGS, 3 buah lagi bilik darjah ditambah pada tahun 1952. Pada ketika itu MGS ketika itu terdiri daripada sekolah rendah dan sekolah menengah. Justeru itu timbul berbagai-bagai masalah berkaitan dengan pentadbiran. Pada tahun 1977, sekolah rendah dan menengah diasingkan. Pada ketika itu MGS tidak mempunyai guru besar. Jawatan guru besar ketika itu dipangku oleh Puan L. Mogarajah.
Pada bulan Jun 1978, sebuah bangunan dua tingkat yang mengandungi 4 buah bilik darjah telah siap dan dapat digunakan. Walau bagaimanapun sekolah masih lagi kekurangan bilik darjah dan kemudahan-kemudahan lain.
Memandangkan kekangan ini, pihak sekolah bertungkus-lumus mengumpul wang dengan mengadakan pasaria, hari kantin serta memohon sumbangan derma daripada dermawan tempatan dan luar. Pada awal tahun 1993, sejumlah wang sebanyak RM30,736.40 telah dapat dikumpulkan hasil sumbangan derma dan aktiviti hari kantin yang diadakan setiap dua bulan sekali.
Pada pertengahan tahun 1993, sekolah telah menerima peruntukan sebanyak RM60,000.00 daripada Kementerian Pendidikan. PIBG dan jemaah pengurus sekolah telah mengadakan Jamuan Malam Mesra pada 15 Disember 1993 di Dewan MCA Raub dan berjaya mengumpulkan wang berjumlah RM27,000.00. Di samping itu, kutipan derma terus dijalankan dari semasa ke semasa. Pihak guru juga turut sama memberikan sumbangan sebanyak RM100.00 setiap orang.
Bagi menambah lagi tabung kewangan, Jamuan Malam Mesra murid-murid tua di Pacific Coffee House telah diadakan. Hasilnya wang sebanyak RM 12,000.00 telah dapat dikumpulkan.
Bangunan baru mula dibina pada 10 Oktober 1994 dan mula digunakan pada 1 September 1995. Pada tahun 2000, pagar konkrit dibina di bahagian hadapan sekolah bagi menggantikan pagar yang lama. Kos pembinaan berjumlah RM 15,000.00. Pada tahun itu juga dataran kejat telah dibina hasil sumbangan seorang dermawan, berjumlah RM 4000.00. Pada tahun 2001, bumbung sekolah telah dibaiki yang melibatkan kos sebanyak RM 30,000.00 dengan dibiayai oleh Kementerian Pendidikan Malaysia.
Pada tahun 2003, sebuah pondok pengawal keselamatan telah dibina yang menelan belanja sebanyak RM 8,000.00 yang juga dibiayai oleh Kementerian Pendidikan Malaysia. Sebuah pondok bacaan telah dibina pada awal tahun 2004 yang bernilai kira-kira RM 7,000.00 hasil sumbangan PIBG, SK (P) Methodist Raub.
Pencapaian
Struktur najam

Pengangkutan tenaga

Setiap lapisan bintang yang berlainan mengangkut haba ke atas dan ke luar dengan pelbagai cara: cara utama ialah melalui konveksi (perolakan) dan pemindahan menyinar; namun demikian, pengkonduktan terma penting di dalam bintang kerdil putih.
Perolakan ataupun konveksi merupakan mod utama pemindahan tenaga apabila kecerunan suhu cukup curam bagi membolehkan kepulan gas di dalam bintang terus naik jikalau ia menaik sedikit melalui proses adiabatik (tanpa bantuan punca-punca pemanasan dan penyejukan dari luar). Dalam hal sedemikian, kepulan yang menaik memiliki keapungan dan akan terus menaik jika ia lebih panas daripada gas sekeliling; sekiranya keadaan terbalik, ia akan turun ke tahap ketinggian asalnya.  Di dalam wilayah yang memiliki kecerunan suhu rendah dan juga kerendahan kelegapan yang mencukupi bagi memungkinkan pengangkutan tenaga melalui sinaran, maka sinaran menjadi mod pengangkutan utama.
Binaan dalaman bintang jujukan utama bergantung pada jisim bintang tersebut.
Bintang-bintang berjisim 0.3–1.5 jisim suria —termasuk Suria ataupun Matahari— lakuran hidrogen–helium berlaku melalui rantaian proton–proton yang tidak menimbulkan kecerunan suhu yang curam. Justeru sinaran menjadi utama di dalam bahagian dalam bintang-bintang yang sama jisim (1 jisim suria) dengan Matahari. Suju bahagian luaran bintang-bintang sejisim Suria cukup sejuk bagi memastikan hidrogen berkeadaan neutral dan dengan itu legap kepada foton ultraungu, justeru perolakan menjadi utama. Jadi, bintang-bintang sejisim dengan Suria memiliki teras yang menyinar dan kelompang ataupun envelop konveksi pada bahagian luarnya.
Di dalam bintang-bintang masif (lebih daripada lingkungan 1.5 jisim suria) pula, suhu teras melebihi lebih kuang 1.8×10⁷ K, jadi lakuran nuklear hidrogen kepada helium berlaku kebanyakannya melalui Kitaran CNO (kitaran karbon-nitrogen-oksigen). Dalam Kitaran CNO, penjanaan tenaga meningkat dengan mendadak (suhu meningkat sehingga dikuasakan 17) berbanding tenaga rantaian proton–proton yang hanya meningkat relatif sedikit (peningkatan suhu dikuasakan 4) Oleh sebab kepekaan kuat suhu Kitaran CNO, kecerunan suhu di bahagian dalam bintang cukup bagi membuat teras menjadi zon konveksi. Bagi bahagian luar bintang pula, kecerunan suhu kurang curam tetapi suhu masih cukup tinggi bagi menjadikan hidrogen terion yang membawa kepada bintang itu kekal menjadi lut sinar kepada sinaran ultraungu. Jadi, bintang-bintang masif memiliki envelop bersinar.
Bintang-bintang jujukan utama yang berjisim amat rendah tidak mempunyai zon menyinar; mekanisme utama pengangkutan tenaga seluruh bahagian bintang ialah perolakan, dan begitu juga halnya dengan bintang gergasi.
Cimanggu, Cisalak

Poskod

Poskod yang digunakan di Cimanggu adalah 41283. Terdapat buah desa di dalam daerah kecamatan Cisalak.
La Llagonne

La Llagonne merupakan sebuah komun di jabatan Pyrénées-Orientales di selatan Perancis.
Kampung Semamang

Pentadbiran

Dari segi pentadbiran, Kampong Semamang terletak dalam Mukim Bangar. Mukim Bangar merupakan salah satu dari 38 mukim yang terdapat di Brunei. Mukim Bangar pula dari segi pentadbiran terletak dalam Daerah Temburong, Brunei. Kampung Semamang yang jaraknya kira-kira 1 kilometer dari Pekan Bangar. Kampung ini didiami oleh dua buah keluarga dan hanya terdapat dua buah rumah di kampung ini. Di Kampung Semamang ini terdapat sebuah Stesen Penjualan Minyak Kenderaan (Syarikat Koperasi) bagi Daerah Temburong.

Asal nama

Asal nama Kampung Semamang, tidaklah dapat dikenal pasti dari cerita orang-orang tua dahulunya. Di kampung ini terdapat sebuah kawasan perkuburan orang-orang Islam yang terbesar di Daerah Temburong, dinamakan Tanah Perkuburan Semamang.
Curiel de Duero

Curiel de Duero merupakan sebuah kawasan perbandaran di Sepanyol di Valladolid, di komuniti autonomi Castile dan León.
Sekolah Kebangsaan Seri Sitiawan

Pencapaian

Lonjakan Saujana 2013-2015 (Kualiti SK -UPSR)
Naib Johan Kawad Kaki PBB (tKRS -Perempuan) Peringkat Kebangsaan (Utara) 2015
Ketua Platun Terbaik (tKRS -Perempuan) Peringkat Kebangsaan (Utara) 2015
Johan Kawad Kaki PBB (tKRS -Perempuan) Peringkat Negeri Perak 2015
Ketua Platun Terbaik Negeri Perak 2015 tKRS-Lelaki
Ketua Platun Terbaik Negeri Perak 2015 tKRS-Permpuan
Johan Kawad Kaki PBB (tKRS -Perempuan) Peringkat  Daerah Manjung 2015
Johan Kawad Kaki PBB (tKRS -Lelaki) Peringkat  Daerah Manjung 2015
Johan Nasyid Negeri Perak 2010
Johan Nasyid Negeri Perak 2011
Johan Nasyid Negeri Perak 2012
Johan Nasyid Negeri Perak 2013
Naib Johan Nasyid Negeri Perak 2014
Johan kawad kaki negeri 2017
Ketua platun terbaik negeri 2017
Naib johan kawad kaki kebangsaan 2017
Johan bahas ala parlimen daerah 2019
Johan bahas ala parlimen negeri 2019
Masjid Kampung Padang Bual

Pentadbiran

Masjid Kampung Padang Bual memiliki nombor pendaftaran masjid No Daftar: MY-11-BST-00099.
Masjid Kariah Sikamat

Latar belakang

Masjid Kariah Sikamat terletak di kedudukan Latitud 2 darjah, 44 minit, 46.6 saat Utara dan Longitud 101 darjah, 57 minit, 28.2 saat Timur. Arah kiblatnya adalah pada 292 darjah, 40minit, 54.9 saat.
Kapur makan

Kapur makan atau kapur sirih merujuk kepada kapur yang digunakan dalam penyediaan makanan seperti kuih-muih, termasuk untuk makan sirih.
Kapur makan biasanya digunakan sebagai bahan pelikat bagi mengentalkan kuih. Selain itu ia juga mampu menambah rasa rapuh pada makanan/kuih tersebut.
Kapur makan merupakan satu bentuk kalsium karbonat yang juga membentuk tulang rangka manusia, dan penggunaannya dalam kuih-muih adalah baik kerana ia boleh membantu membentuk tulang yang kukuh. Sebaliknya pengambilan yang terlalu banyak boleh mendorong kepada pembentukan batu karang dalam buah pinggang.
Girlfriend Kontrak

Sinopsis

Mengisahkan tentang Alisa seorang gadis kampung yang meminati kelip-kelip. Alisa ingin menyelamatkan kelip – kelip yang ada daripada di musnahkan oleh syarikat milik seorang jutawan playboy, Umar. Monaki Development Corp Bhd telah mengambil Alisa berkerja dengannya untuk menangani kontroversi projek pembangunan milik Umar.Konflik juga tercetus antara Umar dan ayahnya yang mahu menyerahkan projek miliknya kepada Zain, bakal abang tiri Umar yang mempunyai hasrat dan dendam untuk menjatuhkan Umar.
Alisa harus mengharungi pelbagai dugaan dan cabaran termasuk gangguan dari Farrah (Fara Fauzana) yang mahu menjatuhkannya. Rancangan jahat Farrah turut disertai oleh Zain, bakal abang tiri Umar (Bront Palarae) yang juga berniat untuk merampas kedudukan Umar dalam syarikat. Harith (Azad Jasmin), seorang lelaki metroseksual yang berkerja dengan Umar dan ditugaskan untuk mengubah imej Alisa, daripada gadis kampung, kepada wanita moden dengan personaliti menarik.
Adakah Umar dan Alisa akan berjaya dalam misi masing-masing?

Penerbitan

Gilfriend Kontrak diarahkan oleh Virginia Kennedy, pengarah kelahiran Australia yang sudah menetap di Malaysia selama dua dekad. Filem ini pada mulanya menggunakan tajuk Kelip-Kelip Cinta namun ditukar kepada Gilfriend Kontrak.

Keluaran dan sambutan

Filem ini ditayangkan di pawagam seluruh negara pada 24 September 2014. Malam Gala filem Girlfriend Kontrak diadakan di Cathay Cineleisure eCurve, Mutiara Damansara dan dihadiri oleh barisan pelakon dan pengarahnya.
Wasiat

Surat wasiat (Bahasa Inggeris: last will and testament) ialah pengisytiharan sah yang mana penulisnya selaku pewasiat, mencalonkan beberapa orang lain untuk menguruskan esetnya serta menguruskan pertukaran hartanya apabila pewasiat meninggal dunia. Wasiat juga boleh mengasaskan amanah wasiat yang hanya menjadi laku selepas kematian pewasiat.
Hardheim

Hardheim merupakan sebuah kota terletak di Neckar-Odenwald-Kreis, Baden-Württemberg, Jerman.
Les Ancizes-Comps

Les Ancizes-Comps merupakan sebuah komun di jabatan Puy-de-Dôme di tengah Perancis.
Ki Bagoes Hadikoesoemo

Ki Bagoes Hadikoesoemo atau Ki Bagus Hadikusumo (24 November 1890 - 1954) ialah Ketua Muhammadiyah selama 11 tahun (1942-1953) serta salah satu ahli Badan Penyelidik Usaha Persiapan Kemerdekaan Indonesia (BPUPKI) dan Jawatankuasa Persiapan Kemerdekaan Indonesia (PPKI). Disebabkan ini, beliau telah dilantik oleh Kerajaan Republik Indonesia sebagai salah satu Pahlawan Perintis Kemerdekaan Negara Indonesia.

Biografi ringkas

Dilahirkan di kampung Kauman Yogyakarta dengan nama R. Hidayat, Ki Bagus merupakan anak lelaki ketiga antara lima orang anak Raden Kaji Lurah Hasyim, seorang kakitangan di pejabat agama Islam di Kraton Yogyakarta.
Ki Bagus mendapat pendidikan sekolah awam (kini SD) dan pendidikan agama di sebuah sekolah agama berasrama tradisional di Wonokromo Yogyakarta. Selanjutnya, beliau pernah menjadi Ketua Majlis Tabligh (1922), Ketua Majlis Tarjih, anggota Suruhanjaya MPM Hoofdbestuur Muhammadijah (1926), dan Ketua PP Muhammadiyah (1942-1953).
Semasa menjadi pemimpin Muhammadiyah, Ki Bagus terlibat dalam Badan Penyelidik Usaha Persiapan Kemerdekaan Indonesia (BPUPKI) dan Jawatankuasa Persiapan Kemerdekaan Indonesia (PPKI). Beliau memainkan peranan yang utama dalam perumusan Muqadimah UUD 1945, dengan memberikan konsep ketuhanan, kemanusiaan, keberadaban, dan keadilan. Pokok-pokok fikiran tersebut diterima oleh semua anggota PPKI.
Ki Bagus aktif menulis karya. Antara lain, karya-karyanya termasuk: Islam Sebagai Dasar Negara, Achlaq Pemimpin, Risalah Katresnan Djati (1935), Pustaka Hadi (1936), Pustaka Islam (1940), Pustaka Ichsan (1941), dan Pustaka Iman (1954).
Ki Bagus menjadi Ketua Muhammadiyah selama 11 tahun (1942-1953) dan meninggal dunia pada usia 64 tahun. Kerajaan Republik Indonesia telah melantiknya sebagai Pahlawan Perintis Kemerdekaan Nasional Indonesia.
Vignemont

Vignemont ialah sebuah komun di jabatan Oise di utara Perancis, wilayah Picardy.
Sekolah Menengah Kebangsaan Slim Jalan Melati

Visi & Misi Sekolah

VISI SEKOLAH 

Pendidikan Berkualiti Insan Terdidik Negara Sejahtera
MISI SEKOLAH 

Melestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara
BERGERAK SEDERAP MENUJU KECEMERLANGAN

Lagu Sekolah

Lagu Sekolah SMK Slim
Mari kita bersama 

Menuju cita-cita 

Untuk membangun negara 

Tekun kita berjaya 
Berusaha dan berilmu 

Berbakti pada nusa 

Hidup kita kan bahagia 

Negara maju jaya 
Janganlah kita berputus asa 

Usaha terus usaha 

Penuhi ilmu di dada kita 

Tumpah bakti setia 
Guru dan ibu bapa 

Sentiasa dihormati 

Menjunjung rukun negara 

Hidup aman sentosa 
Pencipta: Tuan Haji Hussein bin Shaharudin 
 (Bekas Pensyarah UPSI, Tanjung Malim)

Lencana Sekolah

LAMBANG 3B

Mewakili perkataan "BERUSAHA , BERILMU, BERBAKTI"
BULATAN KECIL DALAM 3B

Melambangkan 3 kaum terbesar di Malaysia
BUKU DI TENGAH-TENGAH

Merupakan lambang pengetahuan
BENTUK KOMPUTER

Bererti sains dan teknologi
API YANG MENYALA 

Menunjukkan semangat dan kegigihan
WARNA PADA LENCANA
Kuning: Bangsa yang beraja dan berdaulat 
Hijau: Rakyat yang beragama
Oren: Kesungguhan dan kerajinan
Dicipta Oleh: Pn. Loo Siat Lee, En. Ali bin Abdul Hamid & En. Shaharom bin Ismail
(Guru-guru SMK Slim, 1984)
Sekolah Menengah Kebangsaan Simpang Bekoh, Asahan

Sejarah sekolah

Sekolah Menengah Simpang Bekoh ialah sebuah sekolah menengah harian yang telah dibuka pada 5hb Januari 1979 dan dibina di kawasan Asahan, Melaka. Sekolah ini terletak di Pekan Simpang Bekoh dan jarak dari bandar Jasin adalah sejauh 13 km. Sekolah ini terletak di sebuah kawasan seluas 4.613 hektar atau 11.4 ekar. Pelajar-pelajar perintisnya seramai 316 orang ditempatkan dalam 3 buah kelas peralihan dan 5 buah kelas tingkatan 1. Bilangan tenaga pengajarnya 11 orang sahaja. Apabila jumlah pelajar semakin bertambah pada tahun 1978, mereka telah dibahagikan kepada dua sesi, iaitu pagi dan petang. Pada masa itu, terdapat hanya sebuah bangunan iaitu bangunan Blok A sekarang. Pada tahun 1979, sebuah bangunan baru telah siap dibina bagi mengisi pertambahan bilangan pelajar-pelajar dari setahun ke setahun. Pelajar-pelajar yang belajar di sekolah ini datang dari 7 buah sekolah kebangsaan yang berhampiran dan 11 buah sekolah rendah jenis kebangsaan.
Pada 19hb Julai 1986, bangunan baru sekolah ini yang berharga $350 000 telah dirasmikan oleh YAB En Abdul Ghaffar Baba. Berikutnya, 6 buah kelas juga telah dibina.
Kumpulan pertama pelajar-pelajar peperiksaan Sijil Rendah Pelajaran adalah pada tahun 1978. Seramai 227 orang calon yang berdaftar dan pencapaian kelulusan hanya 57.02 peratus sahaja. Pada tahun 1981, sekolah ini memulakan kelas Tingkatan 4 Aliran Sastera.
Kumpulan pertama yang mengambil peperiksaan Sijil Pelajaran Malaysia adalah pada tahun 1982. Seramai 132 orang calon yang berdaftar dan pencapaian kelulusan cuma 32.85 peratus.
Sekolah Menengah Kebangsaan Simpang Bekoh telah mempunyai tenaga pengajar siswazah dan bukan siswazah seramai 48 orang dan kakitangan lain seramai 16 orang. Pelajar-pelajar sekolah ini berjumlah 883 orang iaitu pelajar lelaki seramai 377 orang manakala pelajar perempuan seramai 515 orang. Pelajar sekolah ini terdiri daripada pelajar Melayu, Cina, India dan lain-lain.

Visi dan misi sekolah

Visi : "Pendidikan Berkualiti Insan Terdidik Negara Sejahtera"
Misi : "Melestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara"

Alamat surat menyurat

Sekolah Menengah Kebangsaan Simpang Bekoh
77100 Asahan,
Melaka

Informasi ICT

Alamat e-mel: mea1076@pd.jaring.my
Pachperwa

Demografik 2001

Menurut bancian India pada tahun 2001, Pachperwa memiliki bilangan penduduk seramai 14,329. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Pachperwa memiliki kadar pendidikan (kebolehan membaca) 43%, di bawah kadar purata kebangsaan 59.5%; dengan 62% lelaki dan 38% wanita mampu membaca. 20% dari populasi berusia di bawah 6 tahun. (2001)
The Green Inferno (filem)

Pelakon

Filem ini turut disertai oleh beberapa orang pelakon terkenal, antaranya adalah Daryl Sabara, Kirby Bliss Blanton, Magda Apanowicz

Ringkasan

Aktivis pelajar dari New York City mengembara ke hutan terpencil di Peru untuk mengadakan bantahan; sebaliknya, mereka berhadapan dengan suku kanibal.
Rafinha

Kerjaya awal

Rafinha memulakan kerjaya bola sepaknya pada usia tujuh tahun denga bermain untuk Gremio Londrinense, sebuah pasukan futsal yang berasal dari Londrina. Pada usia 12 tahun, beliau mula berlatih untuk PSTC, sebuah kelab bola sepak tempatan sebelum menandatangani kelab Londrina Esporte Clube pada tahun 2001 ketika berusia 16 tahun. Selepas tamat tahun pertamanya bersama Londrina, Rafinha diikat oleh Coritiba Foot Ball Club. Ini bermakna Rafinha berpindah beratus-ratus kilometer dari kampung halamannya.
Di Coritiba, Rafinha menemui jalannya untuk menyertai pasukan bawah-20 Brazil dan bermain di Kejohanan Remaja Dunia FIFA 2005 di Belanda. Ketika kejohanan itu, Rafinha menjaringkan dua gol dan sebahagian daripada skuad Brazil yang mengutip pingat gangsa. Aksi Rafinha di kejohanan itu telah menarik kelab Eropah. FC Schalke 04 telah berjaya mengikat Rafinha dari Coritiba denga bayaran 5 juta euro dan Rafinha menandatangani kontrak lima tahun.

Genoa

Pada 4 Ogos 2010, Rafinha disahkan berpindah adri Schalke ke Genoa. Perpindahan itu menelan bayaran sebanyak 8 juta euro. Beliau menjaringkan dua gol dalam 34 perlawanan di musim 2010-11. Genoa gagal untuk bayar perpindahan pada kali ini dan Schalke telah mendakwa Genoa ke Mahkamah Sukan Antarabangsa.

Bayern Munich

Pada 1 Jun 2011, FC Bayern Munich telah mengesahkan perpindahan Rafinha dari Genoa. Rafinha menandatangani kontrak tiga tahun dengan bayaran sebanyak 5.75 juta euro. Beliau menjaringkan gol pertamanya untuk Bayern ketika menentang Villarela apabila beliau menjadi pemain gantian pada perlawanan Liga Juara-Juara pada 14 September 2011, Bayern menang 2-0. Pada 20 Oktober 2012, beliau menjadi pemain gantian untuk menjaringkan gol pertamanya di BUndesliga pada 20 Oktober 2012 menentang Fortuna Düsseldorf, Bayern menang 5–0.
Pada musim 2013-14, selepas pemindahan Philipp Lahm dari bek kanan ke pemain tengah bertahan, Rafinha mengambil peluang ini untuk bermain. Beliau membuat 46 penampilan dalam semua kejohanan.

Kerjaya antarabangsa

Pada 11 Februari 2014, Raifnha dipanggil oleh Luiz Felipe Scolari untuk perlawanan persahabatan menentang Afrika Selatna pada 5 Mac iaitu sebagai perlawanan pemanas badan untuk aksi Piala Dunia FIFA 2014.
Machhlishahr

Demografik 2001

Menurut bancian India pada tahun 2001, Machhlishahr memiliki bilangan penduduk seramai 22,943. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Machhlishahr memiliki kadar pendidikan (kebolehan membaca) 57%, di bawah kadar purata kebangsaan 59.5%; dengan 58% lelaki dan 42% wanita mampu membaca. 18% dari populasi berusia di bawah 6 tahun. (2001)
Kampung Mak Kundor

Poskod

Poskod yang digunakan di Kampung Mak Kundor, Machang, Kelantan adalah 18500.
Politeknik Tuanku Syed Sirajuddin

Sejarah

Politeknik Tuanku Syed Sirajuddin (PTSS) telah beroperasi di kampus sementaranya di Kolej Komuniti Darulaman pada 16 Mei 2003. PTSS berpindah ke kampus tetapnya pada 16 Jun 2004 dan pengambilan pelajar yang pertama bermula pada sesi Julai 2004. Dahulu Politeknik Tuanku Syed Sirajuddin dikenali sebagai Politeknik Perlis. Kampus Tetap Politeknik terletak di KM 25 Lebuhraya Changlun-Kuala Perlis.
Politeknik ini merupakan Politeknik yang ke 18 di bawah Kementerian Pendidikan Malaysia. Sekarang ini politeknik adalah di bawah Kementerian Pengajian Tinggi. Di antara jabatan yang diwujudkan di Politeknik ialah Jabatan Rekabentuk dan Komunikasi Visual, Jabatan Kejuruteraan Mekanikal, Jabatan Kejuruteraan Elektrik, Jabatan Perdagangan, Jabatan Teknologi Maklumat dan Komunikasi, dan Jabatan Pelancongan dan Hospitaliti. 2 Jabatan sokongan telah ditubuhkan iaitu Jabatan Pengajian Am dan Jabatan Matematik, Sains & Komputer.
Selain dari jabatan akademik PTSS turut mempunyai Unit Pentadbiran, Jabatan Hal Ehwal Pelajar, Unit Peperiksaan, Unit Latihan & Pendidikan Lanjutan, Unit Pembangunan & Penyelenggaraan, Unit Kualiti, Unit Kaunseling, Unit Sukan & Ko Kurikulum, Unit Perhubungan & Latihan Industri, Unit Multimedia & Intruksional dan Unit Teknologi Maklumat dan Komunikasi. Politeknik Tuanku Syed Sirajuddin menawarkan program di peringkat Sijil (2 Tahun) dan Diploma (3 Tahun) kepada lepasan SPM. Tawarannya terbuka kepada semua warganegara Malaysia.
Dustin Farnum

Biografiy

Farnum dilahirkan pada 27 Mei 1874, di Hampton Beach, New Hampshire. Beliau merupakan abang kepada pelakon William Farnum, pengarah filem senyap yang kurang dikenali, Marshall Farnum (died 1917).
Beliau mengahwini Mary Cromwell pada tahun 1909 sebelum bercerai pada 1924. Beliau kemudiannya mengahwini Winifred Kingston. Farnum dan Kingston merupakan ibu bapa kepada pelakon radio Estelle "Dustine" Runyon (1925–1983).
Farnum meninggal dunia pada 3 Julai 1929 di Post Graduate Hospital di Manhattan, New York City kerana kegagalan ginjal.
H.J.G. Mosley

H.J.G. Moseley (1887–1915) merupakan seorang ahli fizik British yang membuat kajian unsur-unsur kimia melalui spektrum sinar-X pada tahun 1914.
Kemudian beliau memplotkan graf punca kuasa dua bagi frekuensi sinar-X yang dibebaskan oleh unsur-unsur melawan nombor atomnya dan satu garis lurus diperolehi. Melalui kajian ini, beliau berpendapat bahawa nombor atom yang menentukan kedudukan unsur dalam Jadual Berkala dan bukan jisim atomnya.
Oleh itu, Moseley menyusun unsur-unsur mengikut tertib nombor atom yang menaik dalam Jadual Berkala. Penyusunan serta pengelasan unsur-unsur oleh Moseley telah menghasilkan satu bentuk kekalaan yang hampir sama dengan bentuk kekalaan apabila unsur-unsur disusun mengikut tertib jisim atom menaik oleh Dmitri Mendeleev. Dalam susunan mengikut tertib nombor atom yang dibuat oleh Moseley, disahkan bahawa Telurium (Te) terletak di hadapan iodin (I) dan kobalt (Co) terletak di hadapan nikel (Ni) seperti yang diramalkan oleh Mendeleev.
Mosley telah terkorban semasa berusia 28 tahun dalam Perang Dunia I di Gallipoli pada tahun 1915. Kematiannya menyebabkan kerajaan British menghentikan tindakan mengerah ahli sains untuk bertempur di medan perang.
Kroya, Kroya, Indramayu

Poskod

Poskod yang digunakan di Kroya adalah 45265. Terdapat buah desa di dalam daerah kecamatan Kroya.